《正月四日到张车偶成》
宋代·陈著

晴行半日到张车，石路崎岖趁水斜。一窟山中成草市，数株松下见梅花。

居民尽老他无事，就土为生自有涯。谁料如今同沸鼎，不时飞马涨尘沙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。